
Крумовград



Д О К Л А Д Н А   З А П И С К А

От Себихан Керим Мехмед  –  Кмет на община  Крумовград
Относно: Удължаване на действието на Решение № 312 по протокол №16 от 29.04.2025 г. прието на заседание на Общинския съвет-Крумовград относно, приемане на бюджета на Община Крумовград за 2025 г. 

УВАЖАЕМИ  ДАМИ И ГОСПОДА ОБЩИНСКИ СЪВЕТНИЦИ, 
В Държавен вестник бр.113 от 23.12.2025 г. е обнародван Закон за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г. Този закон урежда събирането на приходи и извършването на разходи през 2026 г. за срок, не по-дълъг от три месеца, при спазване изискванията на чл. 87 и чл. 98 от Закона за публичните финанси, чл. 19 от Кодекса за социално осигуряване и чл. 29 от Закона за здравното осигуряване. 
Закон за събирането на приходи и извършването на разходи през 2026 г. ще действа до 31.03.2026 г. Съгласно разпоредбите на закона: 

1. Приходите се събират в съответствие с действащите закони. 

2. До приемането на Закона за държавния бюджет на Република България за 2026 г. извършването на разходи и предоставянето на трансфери от държавния бюджет е съгласно разпоредбата на чл. 87, ал. 1 и чл.98 от Закона за публичните финанси. 

3. Първостепенните разпоредители с бюджет преоритизират плащанията си, като разходите за заплати и социални плащания са приоритет и се изплащат в пълен размер. 

4. До приемането на Закона за държавния бюджет на Република България за 2026 г., за размери, база, критерии, параметри, ограничения или други относими показатели на разходите, за които специални закони предвиждат да се определят с годишния закон за държавния бюджет, се прилагат тези, определени в Закона за държавния бюджет на Република България за 2025 г“ 

5. Дължимите месечни отчисления за 2026 г. по чл. 64, ал. 1 от Закона за управление на отпадъците могат да се разходват по решение на общински съвет чрез вътрешни компенсирани промени, без да се изменя приетият от общинския съвет начин на определяне и размер на таксата за битови отпадъци. 

Бюджетният процес се управлява от кмета на общината и Общинския съвет. В правомощията на общинските съвети са следните решения за срок до 31.03.2026 г.: 

1. да се приемат предварителни разчети, включително и за капиталовите разходи, за да стартира възлагането на обществените поръчки, преди началото на строителния сезон;
2. да приемат приоритети за извършване на разходите;
3. вземане на решение за разходване на месечните отчисления по чл. 64, ал. 1 от Закона за управление на отпадъците за 2026 г. чрез вътрешно компенсирани промени, без да се изменя приетия от Общинския съвет начин на определяне на размера на таксата за битови отпадъци. 

В тази връзка в срок до 31.03.2026 г., с оглед продължаване на устойчивото и добро финансово управление на Община Крумовград, с цел осигуряване ритмичността на работата в общината и следвайки подхода описан в Закон за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г., предлагам Общинския съвет-Крумовград да удължи действието на разпоредбите на Бюджета на Община Крумовград за 2025 г. и да одобри: 

1. извършване на капиталовите разходи за сметка на преходни остатъци от общински приходи и заемни средства, както и за сметка на постъпили приходи през съответния период на 2026 г. 

2. извършване на разходи за повишаване на работни заплати на лицата, получаващи минимална работна заплата в Община Крумовград да се приложи ПМС №243 от 13 ноември 2025 г., с което е определена минимална работна заплата от 01.01.2026 г. в размер на 620,20 евро. 

С Решение на Общинския съвет-Крумовград № 312 по протокол № 16 от 29.04.2025 г. е приет бюджета на Община Крумовград за 2025 г., предлагам с цел нормално протичане на бюджетното финансиране на дейностите от местно значение да се удължи действието на следните плащания, лимити, размери и финансирания на нивата от 2025 г. в срок до 31.03.2026 г., както следва: 

1. Да бъде упълномощен кмета да предоставя временни безлихвени заеми от временно свободни средства по общинския бюджет
2. Да бъде упълномощен кмета да разработва и възлага подготовката на общински програми и проекти и да кандидатства за финансирането им със средства от Европейски структурни и инвестиционни фондове и от други донори, по международни, национални и други програми и от други източници за реализиране на годишните цели на общината и за изпълнение на общинския план за развитие. Да кандидатства за средства от централния бюджет и други източници за финансиране на плащанията и за съфинансиране на общински програми и проекти. 

3. Да се удължи действието на лимита за разходи за представителни цели на кмета на общината и представителни разходи на председатяля ня Общинския съвет. 

4. Да се удължи действието на списъка на длъжностите, които имат право на транспортни разноски за изпълнение на служебните си ангажименти, както и размера на изплащаните транспортни разходи на педагогическия персонал. 

5. Да се удължи действието на лимитите за разходи за финансова помощ на студентите в неравностойно положение, финансово подпомагане по Паравилника за реда и начина за отпускане на еднократна парична помощ и други.
6. Да се удължи действието на разчетите за целеви разходи и субсидии за членски внос, средства за подпомагане на разходите за погребение, субсидии за читалища, финансиране на разходите за дейностите по културен и спортен календар.
7. Да се удължи действието на разпоредбите свързани с определяне лимита за СБКО. 

8. Да се запазят определените лимити на максималния размер на новите задължения за разходи и максимален размер на ангажименти за разходи. 

9. С осигуряване на финансирането от общинският бюджет на Общинските предприятия и възможността те да продължат своята дейност, като им се предоставя ежемесечна субсидия в размер до 1/12 от план-сметката одобрена от Общински съвет за 2025 г. и фактическият размер на средствата за трудови възнаграждения и осигурителни плащания. 

10. Одобрен „Разчет за капиталови разходи“ (Приложение № 2) …… обекти на обща стойност ….. евро. В разчета са включени най-неотложните основни ремонти, проектирания, реконструкции, закупуване на дълготрайни активи и нематериални дълготрайни активи. Необходимостта от утвърждаване от Общински съвет на проекта на капиталовата програма е с цел непрекъсване на извършването и разплащането на дейностите и обектите, осигуряващи инвестиционното развитие на общинските приоритети за първо тримесечие. 

11. Разчет за предоставяне на средства за съфинансиране и временни безлихвени заеми (Приложение №3) 

12. Тримесечни лимити за финансиране на дейностите и функциите на Община Крумовград  в изпълнение на чл.98 ал.1 от ЗПФ „когато до началото на бюджетната година държавният бюджет не е приет от Народното събрание, приходите по бюджета на общината се събират в съответствие с действащите закони и наредби, а разходите се извършват в размери не по-големи от размера на разходите за същия период на предходната година, и при спазване на фискалните правила по Закона за публичните финанси“ (Приложение №4) 
С приемането на Постановление №4 от 12.01.2026 г. се подпомага изпълнението на капиталовата програма на общините за периода 2025-2027 г. в условия на неприет бюджет за 2026 г. Определени са условията и редът за разплащания чрез Българската банка за развитие (ББР) по сключени споразумения по Инвестиционната програма за общински проекти, одобрена със Закона за държавния бюджет на Република България за 2025 г., до приемането на Закона за държавния бюджет на Република България за 2026 г., допустимите и недопустими разходи за финансова подкрепа, както и основните изисквания за изпълнение на програмата
Предприемането на незабавни действия за осигуряване на стабилност и финансова устойчивост на общинския бюджет, и за изпълнение на поетите ангажименти в сферата на местното управление аргументират необходимостта от допускане предварително изпълнение на предлаганото решение, при условията на чл. 60, ал.1 от Административнопроцесуалния кодекс.
На основание чл. 52, ал. 1 и чл. 21, ал. 1, т. 6, във връзка с чл. 27, ал. 4 и ал. 5 от ЗМСМА, чл. 7, ал. 5 и във връзка с чл. 98, ал. 1 от Закона за публичните финанси, Закон за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г. за уреждане на бюджетните отношения през 2026 г., Общинският съвет – Крумовград приема следното
Р Е Ш Е Н И Е : 
1.Удължава до 31.03.2026 г. действието на Решение на Общинския съвет-Крумовград № 312 по протокол № 16 от 29.04.2025 г. относно, приемане на бюджета на Община Крумовград за 2025 г.. 
2. Да продължи да действат разпоредбите на т. 6, т. 7, т. 8, т. 11, т. 16, т. 17, т. 18, т .19 и т.21 от Решение № 312 по протокол №16 от 29.04.2025 г. на заседание на Общинския съвет - Крумовград относно, приемане на бюджета на Община Крумовград. 
3. Одобрява тримесечни лимити за приходите и разходите за финансиране на дейностите на Община Крумовград, Приложение № 1 

4.Одобрява „Разчет за капиталови разходи и инвестиции“ Приложение № 2 до 31.03.2026 г. 

5. Одобрява „Разчет на „Предоставени трансфери“ и „Временни безлихвени заеми между бюджети и СЕС“ Приложение № 3 
6. Одобрява изменение на лимите по т. 3 със сумите на получените трансфери, субсидии, помощи и дарения.
7. Одобрява извършване на разходи за повишаване на работни заплати на лицата, получаващи минимална работна заплата в Община Крумовград, като се приложи ПМС № 243 от 13 ноември 2025 г., с което е определена минимална работна заплата от 01.01.2026 г. в размер на 620,20 евро. Достигнатите размери на основните месечни заплати към 31 декември 2025 г. се индексират еднократно с 5% за всички останали.
         8. Одобрява извършването на разходи за заплати и социални разходи в пълния им размер. 
9. Одобрява извършването на капиталови разходи, включително със средства от преходен остатък, за финансиране на разходи за обектите, включени в Инвестиционната програма по чл. 113 от Закона за държавния бюджет на Република България за 2025 г., Приложение № 3. 

10. Дава съгласие кмета на Община Крумовград да разходва месечните отчисления за 2026 г. по чл. 64, ал. 1 от Закона за управление на отпадъците чрез вътрешни компенсирани промени без да се изменя приетия от Общинския съвет начин на определяне и размер на таксата за битови отпадъци за 2026г. за „Изграждане на претоварна станция в землището на с.Бараци“ - частично финансиране.
11. Разходите за издръжка в общинските предприятия да се извършват в размери не по-големи от размера на разходите за същия период на предходната година, и при спазване на фискалните правила по Закон за публичните финанси, а разходите за трудови възнаграждения и осигурителни плащания до фактическият им размер. 

12. Общински съвет Крумовград определя приоритетност на разходите при спазване на ограничението по чл. 98, ал. 1 от ЗПФ и следната последователност:

12.1. Възнаграждения на персонала – заплати, осигурителни вноски и други плащания с характер на възнаграждение;

12.2. Храна, медикаменти, горива, ел.енергия, вода и други разходи с незабавна реализация;

12.3. Капиталови разходи, неотложни ремонти, данъци, външни услуги, материали и други разходи.

13. Настоящото решение влиза в сила от 01.01.2026 г. 

          14. На основание чл. 60, ал. 1 от Административнопроцесуалния кодекс, допуска предварително изпълнение на решението, с оглед защитата при разходването на общински средства и предприемането на незабавни действия за осигуряване на стабилност и финансова устойчивост на общинския бюджет, и за изпълнение на поетите ангажименти в сферата на местното управление

